Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: az 1071/1998. (V. 22.) Korm. határozathoz
Paragraph Index: 1119

8. Európai uniós kötelezettségünkkel összhangban, a megfelelő szabályozás kialakításával és érvényesítésével biztosítani kell a távbeszélő hívószámok földrajzi, szolgáltatók közötti és szolgáltatásfajták közötti hordozhatóságát. Felelős: közlekedési, hírközlési és vízügyi miniszter Hírközlési Főfelügyelet elnöke Határidő: 2004. március 31. II. A szabályozás továbbfejlesztése Az ezredforduló után Magyarországon is létrejön a teljesen liberalizált távközlési piac. Megkezdődik a postai szektor piacorientált átalakulása, és folytatódik a távközlési, informatikai és médiaterületek konvergenciája. Ezek a változások új helyzetet teremtenek a hírközlési szabályozás területén. A szabályozásnak meg kell előznie a változásokat és elő kell segítenie az információs társadalom kialakulását. Ennek érdekében a kormánynak felül kell vizsgálnia a teljes szabályozási rendszert, és a jogszabályelőkészítő és jogszabályalkotó munka keretében a következő feladatokat kell végrehajtania:

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes